Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву Стошић Небојше, ул. Ј.Гагарина бр. 31, Владичин Хан, за издавање локацијских услова, а на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре („Службени гласник РС“, број 22/2015), члана 8. Уредбе о локацијским условима („Службени гласник РС“, број 35/2015)доноси

**З А К Љ У Ч А К**

**ОДБАЦУЈЕ СЕ** захтев Стошић Небојше, ул. Ј.Гагарина бр. 31, Владичин Хан, за издавање локацијских услова за изградњу стамбено пословног објекта на кп.бр. 465/1,465/2 и 465/3 КО Владичин Хан **због неиспуњења формалних услова за даље поступање по захтеву.**

**О б р а з л о ж е њ е**

Стошић Небојша, ул. Ј.Гагарина бр. 31, Владичин Хан, поднео је дана 30.12.2015.године захтев за издавање локацијских услова за изградњу стамбено пословног објекта на кп.бр. 465/1,465/2 и 465/3 КО Владичин Хан.Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта у електронском облику („Службени гласник РС“, број 23/2015). Приликом подношења захтева, странка је у самом захтеву навела да је предала електронску копију идејног решења, која увидом у списе предмета није евидентирана од стране надлежног органа.

**У складу са Уредбом о локацијским условима („Службени гласник РС“, број 35/2015) надлежни орган имаоцу јавних овлашћења прослеђује, поред остале документације, електронску кпопију идејног решења.**

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа **не отклони** наведене недостатке, овај закључак остаје на снази, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре („Службени гласник РС“, број 22/2015) и члана 8. Уредбе о локацијским условима („Службени гласник РС“, број 35/2015), донела одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу општине Владичин Хан, у року од три дана од дана пријема истог. Приговор се предаје путем Одељења за урбанизам, имовинско-правне, комуналне и грађевинске послове Општинске управе Општине Владичин Хан.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под бројем 350-103/2015-04 дана 11.01.2016.године.**

**Обрадио, Н А Ч Е Л Н И К,**

**Марија Андрејевић, диплинж.арх. Драган Милосављевић, дипл.правник**